b"\n_START_ARTICLE_\nVorera\n_START_PARAGRAPH_\nUna vorera o voravia \xc3\xa9s la part lateral d'una via urbana o una carretera, generalment m\xc3\xa9s alta que la cal\xc3\xa7ada, destinada al pas de vianants. En alguns tipus de carrers, com passeigs o rambles la vorera pot trobar-se en la part central, a m\xc3\xa9s de les parts laterals, d'una via._NEWLINE_A la majoria dels pa\xc3\xafsos occidentals hi ha lleis que fomenten la remoci\xc3\xb3 de les anomenades barreres arquitect\xc3\xb2niques per tal de reduir les dificultats dels discapacitats, i les esmentades pol\xc3\xadtiques fan especial recalcament en les vorades de les voreres. Aix\xc3\xad, es requereix que les voreres tinguin rampes a les cantonades per permetre el tr\xc3\xa0nsit fluid de persones en cadira de rodes."